Source: https://sportulsatmarean.ro/index.php/baschet/item/4151-baschet-csm-satu-mare-a-invins-universitatea-cluj-in-ultima-etapa-a-turului
Timestamp: 2019-12-14 23:55:10+00:00

Document:
În ultima etapă a turului, CSM Satu Mare a bifat a cincea victorie consecutivă în grupa Vest a Ligii Naționale de Baschet Feminin, 68-54, cu Universitatea Cluj.
Înaintea meciului de debut al antrenorului Mauro Procaccini pe banca CSM-ului, cele două echipe erau despărțite de un punct în clasamentul seriei, sătmărencele având punctaj maxim, 8 puncte, iar Universitatea Cluj avea 7 puncte după 3 succese și un eșec. Interesant este faptul că italianul Mauro Procaccini pregătește echipa sătmăreană de aproximativ două săptămâni, iar conducerea clubului nu a binevoit să transmită niciun comunicat cu privirea la despărțirea de antrenorul Goran Boskovic… (sperăm să nu fi procedat la fel cum au procedat cu fostul tehnician Jose Araujo, iar acum sătmărenii trebuie să-i plătească peste 35.000 de euro)
Cele două echipe au câștigat câte două sferturi, sătmărencele au câștigat sferturile 1 și 3 (18-16, 25-9), iar clujencele și-au adjudecat sferturile 2 și 4 (13-16, 12-13). CSM Satu Mare a început partida cu Alina Podar, Andrea Olah (Orosz), Andreea Huțanu, Bernice Mosby și Maja Miljkovic, iar Universitatea Cluj-Napoca le-a avut în primul cinci pe Tunde Kilin, Bianca Fota, Andreea Fleșer, Teodora Neagu și Artavia Ford.
CSM Satu Mare încheie turul cu victorii pe linie și revine pe primul loc în grupa Vest, cu 10 puncte, la egalitate cu ACS KSE Târgu Secuiesc, care are un meci în plus, dar au avantajul rezultatului direct.
Prima etapă a returului este programată sâmbătă, 30 noiembrie, CSM Satu Mare urmând să joace în deplasare la FCC Baschet Arad, iar Universitatea Cluj-Napoca va juca la CSU Rookies Oradea.
LNBF | Etapa 5 | CSM Satu Mare 68 - 54 Universitatea Cluj (18-16, 13-16, 25-9, 12-13)
Arbitri: Octavian Goina, Mircea Alexandru, Zsolt Csiki
CSM Satu Mare: Alina Podar 15 puncte (3x3), Bernice Mosby 15 puncte, Miljkovic 12 puncte (5 recuperări), Stoiedin 8 puncte, Andrea Olah (Orosz) 6p, Gladkova 5p, Pop 3p, Popescu 2p și Huțanu 2 puncte;
Universitatea Cluj: Artavia Ford 18 puncte, Fleșer 11 puncte (3x3), B. Fota 8 puncte, Kilin 7, Uiuiu 5, Neagu 3 și Stoica 2 puncte;
Antrenor:Iannis Koukos;
1. CSM Satu Mare 5/0 10puncte
2. KSE Tg. Secuiesc 4/2 10p
3. Universitatea Cluj 3/2 8p
4. FCC Baschet Arad 3/2 8p
5. Rookies Oradea 0/5 5p
6. Sirius Tg. Mureş 0/4 4p
Baschet | CSM Satu Mare a pierdut în deplasare la FCC Baschet Arad

References: CSM 
 CSM 

CSM 
 CSM 
 CSM 

CSM 
 CSM 
 CSM